OpenLLM-France/wikimedia huggingface dataset:
# Sem (equip ciclista)

L'equip Sem va ser un equip ciclista francès que competí professionalment entre el 1981 i 1985. Va néixer com a hereu de l'antic Puch-Campagnolo-Sem amb Jean de Gribaldy continuant la direcció esportiva. Després de la temporada de 1985 l'estructura va passar a ser definitivament Kas.

## Principals resultats

* París-Niça: Seán Kelly (1982, 1983, 1984, 1985)
* Volta a Suïssa: Seán Kelly (1983)
* Lieja-Bastogne-Lieja: Steven Rooks (1983), Seán Kelly (1984)
* Volta a Llombardia: Seán Kelly (1983, 1985)
* París-Roubaix: Seán Kelly (1984)
* Volta a Catalunya: Seán Kelly (1984)
* Amstel Gold Race: Gerrie Knetemann (1985)

### A les grans voltes

* Volta a Espanya
** 2 participacions (1984, 1985)
** 4 victòries d'etapa:
*** 1 a la 1978: Éric Caritoux
*** 3 a la 1985: Seán Kelly (3)
** 1 victòria final: Éric Caritoux (1984)
** 1 classificacions secundàries:
*** Classificació per punts: Seán Kelly (1985)
* Tour de França
** 5 participacions (1981, 1982, 1983, 1984, 1985)
** 3 victòries d'etapa:
*** 1 el 1982: Seán Kelly
*** 1 el 1984: Frédéric Vichot
*** 1 el 1985: Frédéric Vichot
** 0 victòries final:
** 5 classificacions secundàries:
*** Classificació per punts: Seán Kelly (1982, 1983, 1985)
*** Classificació dels esprints intermedis: Seán Kelly (1982, 1983)
* Giro d'Itàlia
** 1 participacions (1985)
** 0 victòria d'etapa:
** 0 victòria final:
** 0 classificacions secundàries:

## Enllaços externs

* «Plantilles». firstcycling.com. Arxivat de l'original el 2014-11-29. [Consulta: 16 novembre 2014].
* «Plantilles». memoire-du-cyclisme.eu.
# Diana Peñalver

Diana Peñalver (n. 1965) és una actriu nascuda a Sevilla.
Forjada com a actriu en el món del teatre, participà en muntatges com el de Las galas del difunto, de Valle-Inclán, dirigida per Gerardo Malla en 1987.
En la gran pantalla havia debutat en 1984 amb la pel·lícula El caso Almería (1984). Durant els anys vuitanta, treballa a les ordres de directors com Miguel Picazo (Extramuros, 1985), Vicente Aranda (Tiempo de silencio, 1986; El Lute: camina o revienta, 1987), Fernando Trueba (El año de las luces, 1986), Luis García Berlanga (Moros y cristianos, 1987); o Jaime Chávarri (Las cosas del querer, 1989).
Compagina aquesta activitat cinematogràfica amb papers de repartiment en sèries de televisió com Lorca, muerte de un poeta (1987), Juncal (1989), El olivar de Atocha (1989) o El mundo de Juan Lobón (1989). Salta a la popularitat gràcies a Fernando Colomo que li ofereix el paper de Charo, una jove andalusa resident a Madrid, on comparteix pis amb Nuri (Carme Conesa) en la sèrie d'èxit Las chicas de hoy en día (1991-1992).
Un any després intervé en el film de culte Braindead (1992), del neozelandès Peter Jackson i més tard intervé en la pel·lícula Canción de cuna (1994), de José Luis Garci.
En 1999-2000 torna a televisió per a interpretar el personatge de Dori en la sèrie Mediterráneo, de Telecinco.
En els últims anys, ha centrat la seva activitat en el teatre, mitjà en el qual ja havia començat a destacar des de 1993, amb l'obra Dígaselo con Valium, de José Luis Alonso de Santos. Més recentment va intervenir a Black Comedy (1997), de Peter Shaffer i Cuando era pequeña (2006), en la que va compartir escenari amb Isabel Ordaz.
A més, va participar en l'última temporada d' El comisario (2008), com a recepcionista en la comissaria de San Fernando.
És filla de Santiago del Campo, autor del mosaic que presideix la façana principal de l'estadi Ramón Sánchez Pizjuán.
El seu, de moment, última aparició televisiva va ser en el primer capítol de la sèrie Física o Química. Guanyadora del Premi de la Unión de Actores (1991) a la Millor Protagonista de TV per Las chicas de hoy en dúa, sèrie per la qual, a més va ser nominada als Fotogramas de Plata aquest mateix any.

## Referències

* ↑ Qué fue de… Carmen Conesa y Diana Peñalver, ‘Las chicas de hoy en día’, 20 Minutos, 5 de febrer de 2016
* ↑ "Sufrí un ataque cuando corté la primera mano", El País, 4 de juliol de 1994
* ↑ "El teatro debería contemplarse en la enseñanza", El País, 21 de setembre de 2009
* ↑ Ruth Gabriel regresa a la televisión con "El Comisario", vertele, 17 d'abril de 2008
# Cantó de Chantilly

Chantilly és un cantó francès amb capital a Chantilly al districte de Senlis (departament de l'Oise). Agrupa sis municipis.

## Municipis

| Municipi | Població* | Codi postal | Codi INSEE |
| Apremont | 813 | 60300 | 60022 |
| Chantilly | 10 902 | 60500 | 60141 |
| Coye-la-Forêt | 3 516 | 60580 | 60172 |
| Gouvieux | 9 406 | 60270 | 60282 |
| Lamorlaye | 8 101 | 60260 | 60346 |
| Saint-Maximin | 2 399 | 60740 | 60589 |
* Dades del 1999

## Història

Llista dels consellers generals successius :
| Data d'elecció | Identitat | Partit | Qualitat |
| 1973-1985 | François Prader | RI després dvd | |
| 1985-1998 | Jacques Rimbert | RPR | Manyà |
| 2001-… | Patrice Marchand | UMP | |
| les dades anteriors no són pas conegudes ||||

## Vegeu també

* Cantons de l'Oise
# Vepse

* Aquest article tracta sobre la llengua vepsa; pel que fa al poble vepse, vegeu vepse
El vepse és una de les llengües uralianes del grup baltofinès. És parlada pels vepses en àrees de Carèlia i del nord de Rússia. Es divideix en tres dialectes: septentrional o Äänis-Veps, central i meridional. El del nord és un xic distint dels altres, però són intercomprensibles. El central compta amb forma escrita des del 1932, però el 1987 només el 14,3% d'ells podia llegir i escriure el vepse.
Els vepses foren descoberts per Anders Jans Sjögren el 1824. Com que no hi hagué més informació, els etnòlegs russos els consideraren com a gairebé extints a finals del segle xix. Entre els lingüistes finesos que els estudiaren destacaren E.A. Tunkelo i L. Kettunen, i els estonians T.-R. Viitso i A. Kährik. També hi han destacat lingüistes vepses com N. Bogdanov, M. Zaitseva i N. Zaitseva. El 1972, M. Zaitseva i M. Mullonen publicaren a Leningrad un Diccionari Vepse-Rus.
El nombre de parlants de vepse es troba en declivi des del segle xx, cosa que s'ha vist reflectida en els censos soviètics. En el del 1959 eren 16.400, i només el 46,1% parlaven la llengua, baixaren a 8.281 i el 34,3% de parlants en el del 1970, i a 8.094 i el 38,3% en el del 1979.
Dels 12.100 vepses enregistrats al cens soviètic del 1989, només el 50,8% parlava la llengua vepsa. Dels 5.945 residents a Carèlia, només 2.235 parlaven vepse com a llengua materna (49,21%), i dels 4.273 residents a Vologda, només 2.983 (el 69,81%) parlen la llengua vepsa. La resta parlen rus, raó per la qual es considera que la llengua està en vies d'extinció.
El vepse s'escriu amb l'alfabet llatí i conserva el fenomen de l'harmonia vocàlica. Destaca per la seva complexitat morfològica, amb vint-i-tres casos per als substantius.
Des de l'any 1993 s'edita mensualment la publicació Kodima, majoritàriament en vepse, i que tracta aspectes històrics i etnogràfics i lingüístics.

## Referències

* ↑ «El diari vepsa "Kodima" fa 25 anys» (en rus). Centre Cultural Finoúgric, 02-10-2018 [Consulta: 17 maig 2020].
# Fàtima Sultan

Fàtima Sultan fou la mare de Sayyid Burhan Khan darrer kan de Kassímov. A la mort d'aquest vers 1680 els seus descendents van portar el títol de príncep com els altres de l'imperi, amb possessions privades però sense feu. La seva nissaga es va conservar però durant uns mesos la mare del darrer kan, Fàtima Sultan, fou reconeguda com a tsaritza i va poder exercir els mateixos drets que havia exercit el seu fill, de manera vitalícia, fins que va morir segurament el 1681.

## Referències

Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Diefmatten

Diefmatten (en alsacià Diefmàtte) és un municipi francès, situat a la regió del Gran Est, al departament de l'Alt Rin. L'any 1999 tenia 251 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 334 | 340 | 314 | 342 | 374 | 251 |

## Administració

Llista d'alcaldes :
| Període | Identitat | Partit |
| 2001-2008 | Eugène Blondé | |
| 2008- | Roger Baur | |
# Yucca Valley

Yucca Valley és una població dels Estats Units a l'estat de Califòrnia. Segons el cens del 2000 tenia 16.865 habitants.

## Demografia

Segons el cens del 2000, Yucca Valley tenia 16.865 habitants, 6.949 habitatges, i 4.489 famílies. La densitat de població era de 162,7 habitants/km².
Dels 6.949 habitatges en un 27,9% hi vivien nens de menys de 18 anys, en un 47,1% hi vivien parelles casades, en un 13% dones solteres, i en un 35,4% no eren unitats familiars. En el 30% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,1% tenia menys de 18 anys, un 7,1% entre 18 i 24, un 22,6% entre 25 i 44, un 22,4% de 45 a 60 i un 22,8% 65 anys o més.
L'edat mediana era de 42 anys. Per cada 100 dones de 18 o més anys hi havia 85,1 homes.
La renda mediana per habitatge era de 30.420 $ i la renda mediana per família de 36.650 $. Els homes tenien una renda mediana de 35.037 $ mentre que les dones 25.234 $. La renda per capita de la població era de 16.020 $. Entorn del 16,2% de les famílies i el 19,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yucca Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Yucca Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Zhu Shuzhen

Zhu Shuzhen (xinès: 朱淑真, pinyin: Zhū Shūzhēn, c. 1135–1180) fou una poetessa xinesa de la dinastia Song. Es va casar amb un oficial que li va donar problemes durant el matrimoni. Els seus pares van cremar els seus poemes perquè, o es va suïcidar, o va tenir una aventura. Hi ha versions dels seus poemes, i s'han pogut reconstruir uns 339 poemes shi i 33 ci.

## Bibliografia

* " Chapter 4 Soong", Center for Chinese Studies Faculty, Hawaii
# Domaine Joly-De Lotbinière

El Domaine Joly-De Lotbinière és un parc enjardinat d'estil pintoresc a la riba del riu Sant Llorenç a la Pointe-Platon entre Sainte-Croix i Lotbinière al Quebec. Condicionat a mitjan segle xix per la família Joly de Lotbinière, va ser classificat com a bé cultural del Quebec (1998) i reconegut lloc històric nacional del Canadà (2001). L'indret comprèn onze edificis antics i espais paisatgístics històrics i actuals.

## Referències

* ↑ Domaine Joly-De Lotbinière, Répertoire du patrimoine culturel du Québec

## Enllaços externs

* Domaine Joly-De Lotbinière - Lloc web oficial
# José Gregorio Monagas Burgos

José Gregorio Monagas Burgos (Aragua de Barcelona, Estat Anzoátegui, 4 de maig de 1795 - †Maracaibo, Estat Zulia, 15 de juliol de 1858) va ser un militar i polític veneçolà General de la Independència, president de la República (1851-1855). Va ser el quart el quart fill de Francisco José Monagas i Perfecta Burgos Villasana. El seu pare era un ramader de la regió barcelonina. Amb els seus altres germans, entre ells José Tadeo, el major (qui li portava 10 anys), va ajudar el seu pare en el maneig de les propietats ramaderes que posseïa o administrava. Quan es va iniciar en 1810 la Guerra d'Independència, es va allistar com a soldat en les forces armades republicanes, seguint els passos del seu germà major. En reiniciar el general Santiago Mariño la lluita en l'orient del país al començament de 1813, José Gregorio Monagas es va unir al seu exèrcit sota les ordres de Manuel Piar, participant en el lloc de Maturín (març de 1813) i en les batalles efectuades en aquesta població contra les forces realistes de Lorenzo Fernández de la Falç (11.4.1813) i Domingo Monteverde (25.5.1813), els quals van ser derrotats. L'11 de setembre d'aquest mateix any, va barallar a les ordres del seu germà José Tadeo en el combat de Cachipo (regió de Barcelona), on van aconseguir rebutjar i fer retrocedir al cabdill realista José Tomás Boves. Després d'això, va actuar en la campanya del Centre, empresa pel general Mariño en auxili de Simón Bolívar.
José Gregorio es va destacar en les batalles de Bocachica (31.3.1814), El Arao (16.4.1814) i en la primera de Carabobo (28.5.1814), totes elles victòries, a les ordres del general Mariño i després a les del Libertador; ja per a aquest temps havia ascendit a capità. En aquest mateix any va participar en la derrota soferta per les forces patriotes en La Porta (15.6.1814) i sense deixar de combatre, va estar involucrat en la retirada a orient on es va trobar present en les accions de Aragua de Barcelona (17.8.1814), Els Magüeyez (9.11.1814) i Urica (5.12.1814) totes elles desfavorables als republicans en l'última de les quals va morir Boves. A més de lluitar al costat de Santiago Mariño, José Gregorio va combatre a les ordres del general José Félix Ribas, en l'últim intent per defensar Maturín, però en resultar derrotats allí per Francisco Tomás Morales l'11 de desembre de 1814, va perir definitivament la Segona República. No obstant això, al cap de poc els germans Monagas van reprendre la lluita, combatent José Gregorio a les ordres de José Tadeo en Sant Diego de Cabrutica (15.3.1815), en Penyes Negres (24 de març) i en El Palmar (4 d'abril), accions que van resultar reeixides. És a partir d'aquest moment, quan ambdós germans comencen a perfilar-se com els cabdills principals de la regió barcelonina.

## Referències

* ↑ Morón, Guillermo. 1979. Los presidentes de Venezuela. 1811 -1979. S. A. Meneven. Caracas Venezuela. 334p
# Diedrich Westermann

Diedrich Westermann (Baden, 24 de juny de 1875 - Ídem, 31 de maig de 1956) va ser un africanista alemany, i missioner a Togo. Va realitzar diverses expedicions a través de l'Àfrica per a realitzar recerques lingüístiques.

## Obres principals

* Die Sudansprachen ('Les llengües del Sudan', 1911)
* The Shilluk People de Clint Eastwood 1912
* Geschichte Afrikas ('Història d'Àfrica', 1952).

## Referències

* «Diedrich Westermann». Gran Enciclopèdia Catalana. Barcelona: Grup Enciclopèdia Catalana.
# Yucca faxoniana

Yucca faxoniana és una espècie d'arbust perennifoli, de fulla perenne i rígida, de la família de les Agavàcies. Aquest gegant és natiu de Texas occidental a Mèxic nord.
Triga molts anys a arribar a la seva alçada màxima. El seu aspecte és molt semblant al de les palmes i les seves atractives flors penjants les fan molt apreciades, a més de ser plantes útils. Les seves tiges són massisses, les fulles són com dagues i de pues grans. Les fulles lanceolades neixen en rosetes del centre de les quals brolla un llarg escap floral amb un grup de flors pèndules acampanades. La flor és de color ivori. La pol·linització succeeix poques vegades i només per intervenció de la papallona de la yuca.
El cabdell fermentat produeix una beguda alcohòlica, el "sotol", d'aspecte semblant al tequila, típic de l'Estat de Chihuahua (Mèxic) i de zones confrontants. Fins i tot l'oli que pugui derivar d'aquesta planta s'usa com a pigment en alguns sabons de tocador, tot i que això no és molt comú.

## Referències

* ↑ «Yucca faxoniana» a EOL. Data consulta: 10 d'abril de 2014.
# Definitive Jux

Definitive Jux (també conegut com a Def Jux) és un segell discogràfic independent de hip-hop basat a Nova York, Estats Units.

## Artistes

Els membres de Definitive Juxtaposition són afectuosament coneguts com a Def Jukies o Jukies.
* El-P (de Company Flow), propietari
* Aesop Rock
* Mr. Lif
* MURS
* C-Rayz Walz
* Rob Sonic
* Despot
* Cage
* RJD2
* NASA
* Cannibal Ox (Vast Aire i Vordul Mega)
* S.A. Smash (Metro y Camu Tao)
* Hangar 18 (Alaska, Windnbreeze i DJ Pawl)
* The Perceptionists (Mr. Lif, Akrobatik i DJ Fakts One)
* Party Fun Action Committee (Blockhead i Jer)
* 4th Pyramid
* Cool Calm Pete

## Enllaços externs

* Web Oficial (anglès)
# Calceola

Calceola és un gènere d'animals marins (coralls rugosos) extingits, del Devonià mitjà. És citat per William J. Davis en 1887 en una publicació sobre coralls fòssils.

## Característiques i distribució

Era un gènere molt característic amb una forma triangular regular i una tapa articulada que podia tancar els teixits tous. La mida mitjana era de cinc centímetres. Es pot trobar a l'oceà Paleotetis.
Els paleontòlegs distingeixen tres etapes del cicle biològic: Inicial, juvenil i adulta. Cadascuna amb una morfologia diferent. La forma adulta és la que més s'hi acosta a la forma triangular. En alguns individus n'hi ha dues, però és més freqüent trobar una excreció en forma de piu a les restes fòssils. Serveix de fixació directa al substrat del fons marí o a un cos ramificat on s'hi fixen diversos individus.

## Referències

* ↑ Davis, W. J.. Kentucky fossil corals: a monograph of the fossil corals of the Silurian and Devonian rocks of Kentucky (en anglès). Frankfort.: Kentucky Geological Survey, 1887.
* ↑ MENÉNDEZ VALDERREY, Juan Luis. «Calceola sandalina † (Linnaeus, 1771)» (en castellà). asturnatura.com., 03-07-2023. [Consulta: 6 agost 2024].
* ↑ STOLARSKI, JAROSLAW «Ontogenetic development and functional morphology in the early growth-stages of Calceola sandalina (LINNAEUS, 1771)». Cour. Forsch.-Inst. Senckenberg [Instytut Paleobiologii PAN, AL Zwirki i Wigury 93, 02-089 Warszawa, Poland.], 1993.
# Downtown Line (Singapur)

La Downtown Line (de vegades abreujada com a DTL) és una de les sis línies del metro de Singapur (MRT). Connecta les parades Bukit Panjang, al nord-oest, amb Expo a l'est. El seu traçat té una forma particular, efectuant un bucle sencer a través del centre de Singapur. Explotada per SBS Transit, la línia té un recorregut totalment subterrani de 41,9 km amb 34 parades. El temps de trajecte total és d'aproximadament 67 minuts. Totalment automatitzada, la línia utilitza trens de capacitat intermèdia de tres cotxes de tipus C951/C951A. S'identifica pel color blau als plànols de la xarxa.
Originada per la fusió de tres projectes diferents, la Downtown line, cinquena línia de MRT a ser construïda a Singapur, es va inaugurar el 22 de desembre de 2013 entre les parades Bugis i Chinatown. Després es va estendre de Bugis a Bukit Panjang el 27 de desembre de 2015 a continuació de Chinatown a Expo el 21 d'octubre de 2017
La tercera fase, que estendrà la línia de Expo a Sungei Bedok, està prevista per a 2024. La línia tindrà llavors una longitud de 44 km amb 36 parades i mig milió de viatgers diaris de mitjana.

## Referències

* ↑ «Land Transport Authority (LTA)». [Consulta: 11 febrer 2021].
* 1 2 «Downtown Line». SGTrains. [Consulta: 9 maig 2020].
# Lirceus bicuspidatus

Lirceus bicuspidatus és una espècie de crustaci isòpode pertanyent a la família dels asèl·lids.

## Distribució geogràfica

Es troba a Nord-amèrica: Arkansas (els Estats Units).

## Referències

* ↑ Rafinesque, C. S., 1820. Annals of nature or annual synopsis of new genera and species of animals, plants, & c. discovered in North America. Annals of Nature 1: 1-16. «Enllaç». Arxivat de l'original el 2016-03-03. [Consulta: 25 juny 2012].
* ↑ uBio (anglès)
* 1 2 Hubricht, L. i Mackin, J. G., (1949). The Freshwater Isopods of the Genus Lirceus (Asellota, Asellidae). American Midland Naturalist 42(2): 334-349.
* 1 2 Catalogue of Life (anglès)
* ↑ uBio (anglès)
* ↑ GBIF (anglès)
* ↑ NatureServe (anglès)
* ↑ McLaughlin, P.A., D.K. Camp, M.V. Angel, E.L. Bousfield, P. Brunel, R.C. Brusca, D. Cadien, A.C. Cohen, K. Conlan, L.G. Eldredge, D.L. Felder, J.W. Goy, T. Haney, B. Hann, R.W. Heard, E.A. Hendrycks, H.H. Hobbs III, J.R. Holsinger, B. Kensley, D.R. Laubitz, S.E. LeCroy, R. Lemaitre, R.F. Maddocks, J.W. Martin, P. Mikkelsen, E. Nelson, W.A. Newman, R.M. Overstreet, W.J. Poly, W.W. Price, J.W. Reid, A. Robertson, D.C. Rogers, A. Ross, M. Schotte, F. Schram, C. Shih, L. Watling, G.D.F. Wilson i D.D. Turgeon, 2005. Common and scientific names of aquatic invertebrates from the United States and Canada: Crustaceans. American Fisheries Society Special Publication 31: 545 pp.
* ↑ Robison, H. C. McAllister, C. Carlton i G. Tucker, 2008. The Arkansas endemic biota: An update with additions and deletions. Journal of the Arkansas Academy of Science 62:84-96. «PDF».
* ↑ Robison, H.W. i R.T. Allen, 1995. Only in Arkansas: A Study of the Endemic Plants and Animals of the State. University of Arkansas Press, Fayetteville, Arkansas.
* ↑ G. O. Graening, M. E. Slay, D. B. Fenolio i H. W. Robison, 2007. Annotated Checklist of the Isopoda (Subphylum Crustacea: Class Malacostraca) of Arkansas and Oklahoma, with Emphasis Upon Subterranean Habitats. Proc. Okla. Acad. Sci. 87: pp 1-14. «PDF». Arxivat de l'original el 2010-06-26. [Consulta: 25 juny 2012].
* ↑ 2012 Arkansas State Wildlife Grant Pre-proposal - Developing a Conservation Action Plan for Arkansas Karst Species of Greatest Conservation Concern (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.
# Gabinet Bettel-Schneider

El Gabinet Bettel-Schneider va formar el govern de Luxemburg del 4 de desembre de 2013. Està liderat pel primer ministre Xavier Bettel i viceprimer ministre Etienne Schneider. Es va formar després de les eleccions legislatives luxemburgueses de 2013 a la Cambra de Diputats. El govern és una coalició entre el Partit Democràtics (DP), el Partit Socialista dels Treballadors (LSAP), i Els Verds.

## Composició

| Nom | Partit | Càrrec |
| Xavier Bettel | DP | Primer Ministre Ministre de Mitjans de Comunicació Ministre d'Afers Religiosos Ministre d'Estat |
| Etienne Schneider | LSAP | Viceprimer Ministre Ministre de Defensa Ministre d'Economia Ministre de Seguretat Interior |
| Jean Asselborn | LSAP | Ministre d'Afers exteriors Ministre d'Immigració i d'Asil |
| Félix Braz | Els Verds | Ministre de Justícia |
| Nicolas Schmit | LSAP | Ministre de Treball |
| Romain Schneider | LSAP | Ministre de la Cooperació i l'Acció Ministre de a Seguretat Social Ministre dels Esports |
| François Bausch | Els Verds | Ministre de Desenvolupament Sostenible i Infraestructura |
| Fernand Etgen | DP | Ministre d'Agricultura i Viticultura |
| Maggy Nagel | DP | Ministre de la Cultura Ministre d'Habitatge |
| Pierre Gramegna | DP | Ministre de Finances |
| Lydia Mutsch | LSAP | Ministra de Igualtat d'Oportunitats Ministre de Salut |
| Daniel Kersch | LSAP | Ministre de l'Interior Ministre de la Funció Pública i Reforma Administrativa and Administrative Reform |
| Claude Meisch | DP | Ministre d'Educació Nacional, Infancia i Joventud Ministre d'Ensenyament superior i Recerca |
| Corinne Cahen | DP | Ministra de la Família i la Integració |
| Carole Dieschbourg | Els Verds | Ministre de Medi Ambient |

## Referències

* ↑ «Ministres. Periode actuelle». Gouvernement.lu. [Consulta: 11 desembre 2015].
# Dent d'Alba

La Dent d'Alba és una muntanya de 3.136 m d'altitud, amb una prominència de 55 m, que es troba al massís de la Maladeta província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Geògraf Salvador Llobet Edicions Cartogràfiques. Maladeta - Aneto, Esc. 1:25.000. Granollers: Editorial Alpina, 1995 (E-25). ISBN 84-8090-037-7.
# Satchelliella sziladyi

Satchelliella sziladyi és una espècie d'insecte dípter pertanyent a la família dels psicòdids que es troba a Europa: Hongria.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
* ↑ Fauna Europaea (anglès)
* ↑ GBIF (anglès)
* ↑ PESI (anglès)

## Enllaços externs

* BioLib (anglès)